27 September 2011Het jy geweet? Joernaal in die betekenis “(wetenskaplike) tydskrif” is onder Engelse invloed. Joernaal is ŉ dagboek vir aantekeninge, bv. van belangrike gebeurtenisse. Dit dra ook die betekenis skeepsdagboek vir optekening van ŉ skip se vordering, ens.; ŉ boek waarin elke transaksie dubbel ingeskryf kan word (boekhouding); ŉ boek waarin bydraes van lede van ŉ debatsvereniging versamel word om op ŉ vergadering voorgelees te word deur die joernalis; en ŉ program oor die radio of televisie met allerlei nuus, berigte, bv. ŉ sportjoernaal.